stanford-oval/wikipedia huggingface dataset:
חטט עצים קטן

| חטט עצים קטן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
שבט:: טנגריים
סוג:: חטט
מין:: חטט עצים קטן
שם מדעי
 Camarhynchus parvulus ‏גולד, 1837
תחום תפוצה


איור של זוג חטט עצים קטן
חטט עצים קטן (שם מדעי: Camarhynchus parvulus) הוא מין של ציפור מקבוצת פרושי דרווין. הציפור היא אנדמית לאיי גלאפגוס. בית גידולו הטבעי של חטט העצים הקטן הוא יערות טרופיים וסובטרופיים, וכן אזורי בָּתָה.
הערות שוליים

ערך זה הוא קצרמרבנושא עופות. אתם מוזמנים לתרום לוויקיפדיה ו.
חטט נקרי

| חטט נקרי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
שבט:: טנגריים
סוג:: Camarhynchus
מין:: חטט נקרי
שם מדעי
 Camarhynchus pallidus ‏סקלטר וסאלווין, 1870
תחום תפוצה


חטט נקרי או חטט (שם מדעי: Camarhynchus pallidus)
הוא מין של עוף ממשפחת הפרושיים. הוא  אוכל חרקים המתחבאים בתוך עצים באיי  גלאפגוס. הוא מצליח להוציא אותם מתוך העץ על ידי שימוש בעלים או מקלות קטנים, המחלצים את החרק מתוך החור שנוצר על ידי מקורו החזק של החטט.
הערות שוליים

↑  לפי האקדמיה ללשון
ערך זה הוא קצרמרבנושא עופות. אתם מוזמנים לתרום לוויקיפדיה ו.
חיכיתי

חיכיתי הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-21 בנובמבר 2016 כסינגל השני מתוך האלבום הרביעי של גושן, שלושים, על ידי חברת התקליטים טדי הפקות.
רקע וכתיבה

השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ

טרם פורסם הווידאו קליפ המלא של השיר. העלה גושן לערוץ היוטיוב שלו את האודיו הרשמי של השיר, המציג בתוכו את עטיפת הסינגל, ואף את מילותיו של השיר.
נכון לפברואר 2020, מונה הצפיות של הקליפ עומד על כ-5.6 מיליון.
מיקומי שיא

|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |   ‏‏‏  מצעדים שבועיים (2016)>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | המצעד הרשמי של גלגלצ | 1 |  |
|  ישראל | רשת ג' | 2 |  |
|   ‏‏‏  מצעדי סוף-שנה (2017)> מדינה |   ‏‏‏  מצעדי סוף-שנה (2017)> מצעד |   ‏‏‏  מצעדי סוף-שנה (2017)> מיקום שיא |   ‏‏‏  מצעדי סוף-שנה (2017)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 19 |  |
|  ישראל | רשת ג' | 26 |  |
הערות שוליים

↑  נתן גושן - חיכיתי, באתר Linktone
↑  Hikiti, נבדק ב-2020-02-14
1 2  Nathan Goshen נתן גושן - חיכיתי, נבדק ב-2020-02-14
| נתן גושן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |  |
| אלבומי פסקול | סיפור אחר |  |
| פילמוגרפיה | סיפור אחר |  |
| ערכים קשורים | יוניסל • NMC • טדי יזמות והפקות |  |
| נתן גושן - סינגלים |
| --- | --- | --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |  |
| בין כל הרעשים | "עוד" • "מה אם נתנשק" • "רץ לשום מקום" • "למרות הכל" |  |
| דברי איתי יותר | "סערה" • "דברי איתי יותר" • "Thinking About It (Let It Go)" |  |
| שלושים | "זה שלנו" • "חיכיתי" • "26" • "דור הסתלבט" |  |
| סיפור אחר | "סיפור אחר" |  |
| באתי לחלום | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |  |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |  |
| השתתפות בסינגלים | "הייתי כאן" • "מתחילים מחדש" |  |
חיכמאת חרייס

| --- | --- |
 לאום:  ישראל ישראל
 תחום יצירה:  פיסול
 
תנועה וטבע, פסל אבן, יצירתו של חיכמאת חרייס, במסגרת "מדבר וים", נמצא מול קניון מול הים בטיילת באילת
חיכמאת חרייס הוא פסל דרוזי ישראלי. פסלו המפורסם "תנועה וטבע", נמצא מול קניון מול הים בטיילת באילת.
קורות חיים

חרייס מתגורר במע'אר. הוא משתתף בסימפוזיונים ברחבי העולם ופסליו ניצבים ברחבי תבל. הוא הקים גן פסלים בטבע ליד מע'אר שבו מוצגים פסלי האבן, הברזל והבטון שלו.
ב-2018 השתתף בסיפוזיון בינלאומי לפיסול באבן ביבנה.
ב-2019 השתתף בפרויקט עם 4 פסלים נוספים לאורך ערוץ נחל צלמון הזורם ליד מלון נוף גנוסר, בדרכו לכנרת. הנושא המשותף הוא הטבע והדגים המקיפים את האגם. הוא שילב בדמות זנב הדג שיצר, חלק ממתכת שבולט מעל לסלע.
פסלים במרחב הציבורי

תנועה וטבע – פסל מאבן, נמצא מול קניון מול הים בטיילת באילת, 2015
גלריה

פסל של חיכמאת חרייס בטיילת התקווה, גני תקווה
הערות שוליים

↑  אוהד צויק
, פסלים מהארץ ומחו"ל מפסלים לעיני התושבים, באתר יבנה נט, 22 במרץ 2018
↑  עלי קדם, מפסלים בגנוסר, באתר כנס מדיה, 10 באוקטובר 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חיכמאת חרייס".
זאהיר (דמות)

ערך זה עוסק בדמות בדיונית מהסדרה האגדה של קורה. אם התכוונתם לספר מאת פאולו קואלו, ראו .
| --- | --- |

 תוכנית טלוויזיה:  האגדה של קורה
 הופעה ראשונה:  "שאיפת אוויר" (2014)
 הופעה אחרונה:  "מעבר לכל דמיון" (2014)
 מספר הופעות:  13
 יוצרים:  מייקל דנטה דימרטינו ובריאן קונייצקו
 גילום הדמות:  הנרי רולינס 
 דיבוב:  הנרי רולינס
 דיבוב בשפה העברית:  גדי לוי
 מידע
 סטטוס:  בכלא
 מין:  זכר
 תואר:  ראש מסדר הלוטוס האדום
 שיוך:  הלוטוס האדום
 נטייה:  רע
 מומחיות:  אמנות לחימה
 כוחות:  כשפות אוויר (מאז האיחוד ההרמוני), תעופה (מאז סוף ספר שלישי)
 דמויות קשורות
 חברים:  פְּלִי, מִינְג־הואה, גאזן, אונלק
 אויבים:  אווטאר קורה, טנזן, צוקו,, צוות אווטאר
 
זָאהִיר (באנגלית: Zaheer; מהשורש زهر בערבית, המייצג הארה, בינה ופריחה) הוא דמות בדיונית מסדרת הטלוויזיה המונפשת "האגדה של קורה". הדמות, פרי יצירתם של מייקל דנטה דימרטינו ובריאן קונייצקו, דובבה במקור על ידי הנרי רולינס ואילו בעברית דובבה על ידי גדי לוי. זאהיר הוא האנטגוניסט הראשי בעונה השלישית באגדה של קורה, ראש הארגון האנרכיסטי "הלוטוס האדום" שהפך לכשף אוויר בעקבות המיזוג ההרמוני, הראשון בהיסטוריה שפיצח את יכולת התעופה של גורו להימה, הרעיל ופצע קשות את אווטאר קורה.
דיבוב ויצירת הדמות

במהלך הפקת הספר השלישי של האגדה של קורה, היוצרים מייקל דנטה דימרטינו ובריאן קונייצקו נענו לשיחת טלפון מהשחקן היהודי אמריקאי הנרי רולינס אשר היה מעוניין לגלם את תפקידו של זאהיר, כאשר הוא שאל שאלות אחדות בנוגע לתפקיד בטרם שלבי הליהוק ומבחני הבד. השניים ציינו כי רולינס לקח על עצמו את התפקיד בכובד ראש, ואף היה מבולבל כאשר היה עליו לבטא את הרובד הקומי בדמות במהלך הפרק "זכרונות" בעונה הרביעית.
זאהיר היה האנטגוניסט הראשון אשר שרד את העונה בה היה האיום העיקרי, החלטה שדימרטינו וקונייצקו קיבלו בשלב מוקדם בהפקה, זאת על מנת שישתמשו בו בעונה האחרונה. השחקנית ג'נט וארני (אנ'), שדיבבה את דמותה של אווטאר קורה, הזכירה כי בעת הקלטת הפרק "מעבר לכל דמיון", רולינס הקליט את חלקו בפינה חשוכה בחדר, מה שגרם לו להיראות מאיים בפניה של וארני זאת על מנת כדי לעורר במציאות את החשש של קורה (וארני) מזאהיר (רולינס).
בדיבוב העברי דובב זאהיר על ידי המדבב הישראלי גדי לוי.
ביוגרפיה דמיונית > שנותיו המוקדמות עד לכליאתו

בצעירותו זאהיר הצטרף למסדר חשאי בשם "הלוטוס האדום", שהוקם על ידי ז'אי באו שפרש מ"מסדר הלוטוס הלבן" שעל פי משנתו כשל בתפקידו בכך שחבר לאווטאר ויצא מהמחתרת לאחר סיום מלחמת מאה השנים. לעומת הלוטוס הלבן שדאג לשמירה על האיזון בעולם, "הלוטוס האדום" היה ארגון אנרכיסטי שדגל בביטול מוסד השלטון ויצירתה של אנרכיה עולמית.
במהלך השנים הראשונות פגש את פְּלִי, כשפית בעירה שהייתה נתונה למרותו של מצביא אכזר שרצה להשתמש בכוחותיה לצרכיו. זאהיר שחרר אותה, לימד אותה כיצד לשלוט בכוחותיה ושכנע אותה להצטרף ללוטוס האדום. בין השניים נוצרה מערכת יחסים רומנטית שלא פסקה עד לשארית חייהם.
במסדר הוא הכיר את שלושת חבריו; מִינְג־הואה, גאזן ואונלק ולאחר מות אווטאר אנג, ניסו הוא וחבריו, לחטוף את קורה, גלגול האווטאר החדש על מנת שיוכלו לחנכה כבר מילדותה על פי משנתם האנרכיסטית ואף להשתמש בה על מנת שהיא תפתח את שערי הרוחות ותחבר בין העולמות. טונראק, אביה של קורה, יצר קשר עם צוקו, סוקה, וטנזן - בנו של אנג שמת כמה שבועות קודם, ויחד הם לכדו את הפושעים וכלאו אותם בבתי כלא מיוחדים ברחבי העולם, ורק אונלק, הצ'יף של שבט המים הצפוני ואחיו של טונראק, הצליח להתחמק מהאשמה.
ביוגרפיה דמיונית > בריחה מהכלא וחידוש הלוטוס האדום

כשבועיים לאחר אירועי המיזוג ההרמוני, בהם קורה וראאבה ניצחו את אונלק ווואטו, קיבל זאהיר, יחד עם אלפי חסרי כשפות ברחבי העולם, יכולות כשפות אוויר שבאמצעותם הצליח להימלט מהכלא לאחר 17 שנה. לאחר שנמלט מיהר לחלץ את שאר חבריו, את גאזן, מינג-הואה ופלי. כשזאהיר וחבריו באו לחלץ את פגי, התפתח קרב בין חברי מסדר הלוטוס האדום לבין שליט האש צוקו, הצ'יף טונראק, ודסנה ואסקה - שליטי שבט המים הצפוני. אך בסופו הצליחו חברי המסדר להימלט יחד עם פגי.
זאהיר מגלח את ראשו ומגיע לאי אייר המקדש, הוא מציג את עצמו לאיקי, מילו וקאיה בתור "יורו" שמצרפים אותו לאימונים יחד עם שאר כשפי האוויר החדשים, זאהיר מתגלה ככשף מצטיין ומקבל הערכה ממילו. כשקאיה הודיעה שבכוונתם להצטרף אל טנזן במקדש האוויר הצפוני, שואל זאהיר האם האווטאר שם אך מתאכזב לקבל תשובה שלילית. באותו לילה, זהיר שוטט בחדר העבודה של טנזן, שם הוא מצא תליון המכיל שיר שנכתב על ידי המאסטר גורו לאימה. כשאיקי נכנסת לחדר היא מצהירה שאיש אינו מורשה להיכנס חדר מלבד אביה, זאהיר התנצל, ואמר שהוא סובל מנדודי שינה, כשנשאל מה הוא קורא הוא הסביר שזהו שיר של גורו להימה, שאותו כינה כשף האוויר החכם ביותר שחי אי פעם. השיחה שלהם נקטעה בעקבות הגעתה של קאיה, שאמרה לאחיינית שלה לחזור למיטה והחלה לתחקר את זאהיר על מקור ידיעותיו הנרחבות בהיסטוריה של אומת האוויר, זאהיר ענה שתמיד העריץ את תרבות נוודי האוויר אך קאיה מזהה אותו והחל להתפתח קרב שאליו הצטרפו שני חיילים של הלוטוס הלבן כשבסופו זאהיר מצליח להימלט יחד עם התליון של גורו להימה.
ביוגרפיה דמיונית > מצוד אחרי האווטאר והפלת השלטון בבה סינג סה

זאהיר חובר לשלושת חבריו הכשפים מלאי העוצמה ויחד הם יוצאים מריפבליק סיטי לעבר היער, שם זאהיר עושה מדיטציה לעולם הרוחות ופוגש את אייווי, איש סודה של סון ביינפונג, ראשת העיר זאופו ומגלה לזאהיר שקורה נמצאת בעיר. בסיועו של אייווי הארבעה חודרים לעיר שהוגדה "כ"בטוחה ביותר בעולם" ומנסים לחטוף את קורה בשנתה, הדבר מתגלה על ידי מאקו ובולין שקוראים לעזרה וכך הארבעה נאלצים להתבצר מאחורי אגם לבה מלאכותי שיוצר גאזן, זאהיר יוצר ערפל והארבעה בורחים בסיוע של אייווי מהעיר אך כשקורה כבר לא בידם.
לאחר הימלטות החבורה מהעיר, נפגשים זאהיר ואייווי בעולם הרוחות, שם זאהיר משליך את אייווי ל"ערפל הנשמות" מתוך מטרה להשמיד ראיות.
קורה, שהשיגה יחד עם חבריה את מקום הימצאו של אייווי ועובדת פגישתו עם זאהיר, עושה אף היא מדיטציה לעולם הרוחות, שם זאהיר מלמד אותה על העבר ואידאולוגיה של מסדר הלוטוס האדום, הוא גם מספר לה לראשונה עובדת חברותו של דודה אונלאק במסדר הלוטוס האדום. לאחר דו השיח שלהם, זאהיר מספר לחבריו בעולם הגשמי על מקום הימצאות גופה הגשמי של קורה, השלושה ממהרים לשם אך כשקורה חוזרת לגופה הגשמי היא מגלה שהיא נחטפה יחד עם מאקו ובולין, על ידי חיילי ממלכת האדמה אשר הקדימו את הלוטוס האדום.
המסדר בראשות זאהיר עושים דרכם אל בירת ממלכת האדמה, בה סינג סה. הם קובעים פגישה עם מלכת האדמה שבמהלכה הם גוברים על שומריה, וזאהיר רוצח אותה על ידי שאיבת האוויר מריאותיה, ובכך מפיל את העיר בה־סינג־סה. הלוטוס האדום משחררים את כל האסירים ושוברים את החומות המפרידות בין חלקי העיר.
ביוגרפיה דמיונית > הקרב במקדש האוויר הצפוני

לאחר הפלת השלטון בעיר בה סינג סה, זאהיר וחבורתו יוצאים צפונה אך מקדש האוויר הצפוני, הוא פותח בקרב נגד טנזן ואף מגלה סיפוק מכך שיוצא לו להילחם ב"מאסטר אמיתי לכשפות אוויר", זאהיר מתקשה להילחם בטנזן לבדו, אך בעזרתם של גאזן ומינג-הואה, השלושה מצליחים השלושה לגבור על המאסטר. לאחר ההשתלטות על המקדש, הוא מוסר הודעה לקורה דרך מכשיר הרדיו, שאם לא תסגיר את עצמה לידיו הוא ישמיד את כל כשפי האוויר החדשים, וברגע שהיא תהיה בידיו כשפי האוייר ישוחררו. לאחר התייעצות עם שליט האש צוקו קורה מחליטה להסגיר את עצמה ומגיעה לפגישת ארבע עיניים עם זאהיר על גבי צוק, לאחר שקורה נכבלת היא מגלה שזאהיר שיקר לה, והכוחות בראשות טונראק והאחיות ביינפונג, שהסתתרו למרגלות הצוק, עלו לפסגת הצוק והחלו לתקוף את חברי הלוטוס האדום. במהלך הקרב, נהרגת פלי, אהובתו של זאהיר. כשנראה שידם של טונראק והאחיות ביינפונג על העליונה, זאהיר מדקלם את השיר מהתליון של גורו להימה, ומפיל את גופו מהצוק כשהוא אוחז בקורה, לאחר כמה שניות הוא מתרומם באוויר ונמלט עם קורה האזוקה.
מסדר הלוטוס האדום משיג רעל שמכריח את הגוף של קורה להיכנס למצב אווטאר, זאת על מנת להרוג אותה כשהיא במצב האווטאר וכך להשמיד למעשה את מחזור גלגול הנשמות של האווטאר. הם כמעט מצליחים, אך קורה משיבה מלחמה ובאותו הזמן זמן הקרב כשפי האוויר מצליחים לברוח ובעזרתם קורה מצליחה לגבור על זאהיר ולכלוא אותו.
ביוגרפיה דמיונית > לאחר כליאתו השנייה

לאחר שנכלא, הקדיש זאהיר את זמנו בשהייה בעולם הרוחות. כעבור זמן, אווטאר קורה באה לבקרו וביקשה שיסייע לה להיכנס לעולם הרוחות, דבר שלא עלה בידה מאז הקרב איתו כתוצאה מהפרעת דחק פוסט-טראומטית המתאפיינת בפלאשבקים מהקרב. זאהיר מסייע לקורה להיכנס לעולם הרוחות והיא אף מוסרת לו תודה בסוף המפגש.
בפרק "מעבר לכל דמיון", כחלק מסיפורו של בולין הוא מופיע בתור גרסה הומוריסטית תוך שהוא מנהל דו-שיח עם אמון, אונלאק והרוח וואטו.
אישיות

צמד יוצרי האגדה של קורה, מייקל דנטה דימרטינו (מימין) ובריאן קונייצקו (משמאל)
בניגוד לאנטגוניסטים הקודמים בסדרה, זאהיר מצטייר כנבל סימפתי הרבה יותר, זאת מכיוון שאין הוא חתר להשגת כוח שלטוני, אלא להפך, הוא חתר להעניק חופש לכלל בני האדם והרוחות. בתחילת הספר השני דומה היה כי הוא אף מהסס להשתמש בכוח קטלני ללא צורך. זאהיר הוא הנבל הראשון בסדרה, שנראה מקיים מערכת יחסים רומנטית, ובנוסף גם קיים קשרי ידידות חזקים עם חבריו למסדר הלוטוס האדום, מינג-הואה וגזאן. עוד בטרם נהפך לכשף אוויר, זאהיר התפרסם לא רק בבקיאותו באמנויות לחימה אלא גם ביכולתו להקסים או לתמרן אנשים באופן ורבלי, מה שמיתג אותו כמסוכן באותה מידה כמו חבריו הכשפים למסדר.
למרות תכונות אלו, זאהיר לא בחל באמצעיים למימוש מטרותיו האנרכסטיות, כולל התנקשויות במנהיגי העולם. לקראת סוף העונה, זאהיר מראה צד אכזרי קיצוני ביותר באישיותו כשהוא מאיים לחולל טבח בכל אומת נוודי האוויר החדשים.
משנכלא מחדש בסוף העונה השלישית, נדמה כי זאהיר השלים עם מאסרו המתחדש, וכאשר קורה מגיעה לבקרו בעונה הרביעית הוא נראה נינוח ושליו. האינטליגנציה של זאהיר מוכיחה עצמה כמכריעה בשלב זה של שיקומה קורה מהפרעת דחק פוסט-טראומטית, כשהיא מתגברת על החרדה שלה ממנו וניצבת מולו פנים מול פנים. זאהיר רואה את העזרה שלו לקורה כדי שהיא תוכל להתמודד מול קובירה, כדרך לכפר במידה מסוימת על התנקשותו במלכת האדמה הו-טינג (Hou-Ting), מעשה שהביא להשתלטותה של קובירה על אימפריית האדמה. וההחלפה של המונרכיה בדיקטטורה.
יכולות > אמנות לחימה

זאהיר שימש כראש מסדר הלוטוס האדום עוד לפני שקיבל את יכולת הכשפות, ועל אף שלא הרבה ידוע על יכולותיו בלחימה שאיננה נעזרת בכשפות סביר להניח שהוא היה לוחם בכיר.
יכולות > כשפות אוויר

את היכולת לכשף אוויר קיבל זאהיר בזמן שהותו הראשונה בכלא, בעקבות המיזוג ההרמוני שגרם לאלפי לא כשפים לקבל כוחות כשפות אוויר. כשהגיע זאהיר למקדש האוויר בלטו כישוריו בכשפות שהיו חריגים יחסית למי שזה עתה קיבל יכולות אלה, וכשהתגלתה זהותו הצליח להביס בעזרתה שלושה כשפים מיומנים לבדו. כשף האוויר היחיד שהיווה לו משקל ראוי היה טנזן, מאסטר בכשפות אוויר, שכדי לגבור עליו היה זקוק לעזרתם של חבריו למסדר.
יכולות > ריחוף

גם עוד לפני התרחשות המיזוג ההרמוני, זאהיר היה בקיא בהיסטוריה ובתרבות של נוודי האוויר, וכבר בפרק הראשון של הספר השלישי, זאהיר מצטט לסוהרים שלו:
הדחף הוא שקר, שאותו סיפר גוף מפוחד שקיווה שהוא טועה.
המקור באנגלית
Instinct is a lie, told by a fearful body, hoping to be wrong
- ציטוט של גורו להימה, כשף אוויר, שהיה הראשון שגילה את יכולת הריחוף.
כשזאהיר בא לאי המקדש הוא נכנס לחדר של טנזן ולוקח תליון שהיה שייך לגורו להימה, בתליון היה כתוב המשפט:
וותר על חבליך הארציים, היכנס אל החלל, התרוקן והיה הרוח.
המקור באנגלית
Let go your earthly tether. Enter the void. Empty and become wind
בסופו של הספר השלישי, לקראת שרימה את קורה שתסכים להגיע לצוק, הוא לוחש את המשפט מהתליון ולאחר מכן מפיל עצמו מהקרקע תוך כדי שהוא אוחז בקורה, וכעבור כמה שניות מתחיל לרחף באוויר ונמלט מהכוחות אשר באו לסייע לאווטאר.
מרגע זה ואילך, זאהיר לא הגביל את שימושו בכוח התעופה ואף בזמן שהותו בכלא ריחף באוויר תוך שהוא כבול לשלשלאות.
זאהיר הפך לאדם השני בהיסטוריה שהצליח לרחף מאז סגירת שערי הרוחות על ידי האווטאר הראשון, אווטאר וואן.
יכולות > מעבר לעולם הרוחות

זאהיר היה מודע לסיפורו של אווטאר וואן ולסגירת השערים. הוא גם ידע כיצד לעבור בין העולמות, את מפגשיו עם קורה ועם אייווי קיים בעולם הרוחות וגילה שליטה רחבה ביכולות המעבר שלו.
לאחר שנכלא, הקדיש זאהיר את זמנו בשהייה בעולם הרוחות ואף מסייע לקורה לעשות זאת. קורה אף מתפלאת עליו כיצד זה אפשרי משום שאיננה מבחינה באנרגיה רוחנית כלשהי שתסייע לו הקיימת בתא הכלא.
מראה

עיניו של זאהיר הן בצבע ירוק זית, ושיערו שחור אפרורי, בתחילת הספר השלישי, נראה זאהיר בבגדי אסיר כששיערו ארוך והוא בעל זקן, אך לאחר השחרור הוא מגלח את ראשו ונשאר כך עד לכליאתו בסוף הספר השלישי. כשקורה מבקרת אותו במהלך הפרק "מעבר לכל דמיון", הוא נראה שוב בעל שיער אפרורי ולבוש בגדי אסירים, אך כשהוא עובר יחד עם קורה לעולם הרוחות גופו בעולם הרוחות נראה כפי שנראה בספר השלישי לפני כליאתו.
קבלה

הדמות של זאהיר זכתה להערכה רבה על ידי מעריצים ומבקרים כאחד:
מקס ניקולסון מהאתר האינטרנט IGN, תיאר את זאהיר כ"אחד הנבלים המפחידים והאימתניים ביותר עד כה בתוכנית", תוך שהוא משבח את תפקודו כאנטגוניסט. ניקולסון גם שיבח את הנרי רולינס וג'נט ווארני וציין שהדיאלוג בין קורה וזאהיר היה האהוב עליו בפרק "מעבר לכל דמיון", ושההסצנה מוכיחה עד כמה עוצמתית יכולה להיות סדרת אנימציה. קווין טאש מהאתר Collider כתב כי "זאהיר הוא אולי המנהיג הטוב ביותר שהופיע אי פעם ביקום הזה", ושהוא מעלה הרבה נקודות טובות שאפילו גורמות לכמה מהגיבורים להטיל ספק בהשקפות עולמם.
הסצנה שבה זאהיר רוצח בחנק את מלכת האדמה במהלך הפרק "תחי המלכה" זכתה לתגובות נרגשות ולעיתים קרובות ואף מבוהלת מצד המבקרים. ניקולסון כינה את הסצנה "שומטת לסתות", ושהיה "מופתע מסצנת המוות המפורשת", אך גם ציין את החמלה שהפגין זאהיר לאזרח שסירב להיענות לבקשתו. קנת' בראון מהאתר Blu-ray.com כתב כי סצנות הכשפות של זהיר בסצנה הזו הן "שטניות". מייק הופמן מהמגזין The Escapist כינה את הסצנה כ"נקודת מפנה" לסדרה, שבה קהל הצופים מגלים עד כמה זהיר באמת היה מסוכן, וגם דוגמה לכבוד שרכשו יוצרי התוכנית לקהל הצופים שלהם ללא קשר לגילם. אוליבר סאווה, מאתר האינטרנט The AV Club של The Onion, כתבה שהייתה בהלם כשראתה את הסצנה, תיארה אותה כ"סצנה אכזרית שמראה עד כמה האגדה של קורה שונה מאווטאר: כשף האוויר האחרון" היא גם ציינה ש"הרגע הזה דוחף בחוזקה את האגדה של קורה מחוץ לטריטוריית הטלוויזיה לילדים לעבר קבוצת התכנים למבוגרים יותר", מתוך אמון של היוצרים ש"צופי הסדרה בוגרים מספיק כדי לראות אישה נחנקת בפירוט גרפי למדי, עם צילומי תקריב של המלכה מתנשפת בזמן שעיניה מתנפחות מכאב".
רבים מהמבקרים התייחסו למורכבות בדמותו של זאהיר; זך בלומנפלד מהמגזין Paste ציינה ש"הוא הנבל המעורפל ביותר מבחינה מוסרית בכל יקום האווטאר". אוליבר סאווה מ-The AV Club ציינה שזאהיר היא דמות מפחידה דווקא משום שהיא לא טועה, שהרי מלכת האדמה שלטה בצורה ברוטלית, ניצלה את ניתניה בזמן שהם גוועו ברעב וחיו במצוקה. מייק הופמן מ- The Escapist שיבח את המאמץ שנעשה כדי להציג את זאהיר כנבל "אנושי במיוחד", כשהוא ציין את העובדה שהוא (כמו גם אמון וקובירה) העלו טיעונים תקפים למעשיהם, כמו גם את מערכת היחסים האוהבת שלו עם פלי.
קבלה > דירוגים של הדמות

WatchMojo דירג את זאהיר כדמות הנבל הטובה ביותר בעשור השני של המאה ה-21.
מגזין IGN גם שיבח את סצנת הקרב האחרונה בין קורה לזאהיר בפרק "רעל הלוטוס האדום", וציין אותה כאחת מסצנות הקרב הטובות ביותר של 2014.
ראו גם

האגדה של קורה - דמויות
האגדה של קורה - פרקים
ביאורים

↑  השנייה הייתה קובירה שבסוף הספר הרביעי שרדה גם היא
↑  הכלא הוצב על גבי צוק ונבנה במיוחד לכליאתו של זאהיר
↑  לפי הסדר
↑  כך הצהירה סון ביינפונג לקורה
↑  אזור בעולם הרוחות המחולל שינויים פסיכולוגיים בקרב היצורים הבאים במגע עם הערפל שבו
↑  קדם לו גורו לאימה, ובזמן שקדם לסגירת השערים נראה שכל נוודי האוויר מסוגלים לרחף
הערות שוליים

↑  מייקל דנטה דימרטינו, בריאן קונייצקו, קייטי מאטילה: האגדה של קורה: ספר 3: שינוי, פרשנות אודיו לגרסת הבלו-ריי של עונה 3, פרק 6
↑  מייקל דנטה דימרטינו, בריאן קונייצקו, קייטי מאטילה: האגדה של קורה: ספר 4: איזון, פרשנות אודיו לגרסת הבלו-ריי של עונה 4, פרק 8
↑  מייקל דנטה דימרטינו, בריאן קונייצקו, קייטי מאטילה: האגדה של קורה: ספר 4: איזון, פרשנות אודיו לגרסת הבלו-ריי של עונה 4, פרק 9
↑  האגדה של קורה, באתר www.ishim.co.il
1 2 3 4  האגדה של קורה - עונה 3, באתר ניקלודיאון
↑   הסיפור המלא של הלוטוס הלבן והתחלתו של הלוטוס האדום?!, סרטון בערוץ "Goblin Geek", באתר יוטיוב (אורך: 09:04)
↑   5 עובדות על מסדר הלוטוס האדום | האגדה של קורה, סרטון בערוץ "Goblin Geek", באתר יוטיוב (אורך: 04:11)
↑  האגדה של קורה - פרק 47, באתר ניקלודיאון, ‏2014
↑  Louis Kemner, Legend of Korra: 15 Facts You Didn't Know About Amon, CBR, ‏1 באפריל 2020
↑  The Legend of Korra - Korra Creators: Book 4, Book 3 Finale & Game - IGN (באנגלית), נבדק ב-2022-09-07
↑   זאהיר הוא הבן של אנג?! | 3 תאוריות מטורפות על הסדרה אווטאר?! | חלק א., סרטון בערוץ "Goblin Geek", באתר יוטיוב (אורך: 04:37)
↑   זאהיר הבן האבוד של אנג? הוא נלחם נגד טנזן? האמת מאחורי אווטאר - חלק 2: תיאוריה, סרטון בערוץ "TheDevilScroll", באתר יוטיוב (אורך: 07:08)
↑   Zaheer escapes!, סרטון בערוץ "ThelegendofKorraSnapshots", באתר יוטיוב (אורך: 02:34)
↑   איך משיגים את יכולת הריחוף?, סרטון בערוץ "הלוטוס הכחולבן - ערוץ אווטאר", באתר יוטיוב (אורך: 14:28)
↑  האגדה של קורה, עונה 4, פרק 8 "זכרונות", באתר ניקלודיאון
↑  Max Nicholson, The Legend of Korra: Book Three Review, IGN, ‏2014-08-29 (באנגלית)
↑  Max Nicholson, The Legend of Korra: "Beyond the Wilds" Review, IGN, ‏2014-11-28 (באנגלית)
↑  Best Avatar and Legend of Korra Villains, web.archive.org, ‏2022-04-23
↑  Max Nicholson, The Legend of Korra: "Long Live the Queen" Review, IGN, ‏2014-08-08 (באנגלית)
↑  The Legend of Korra - Book Three: Change Blu-ray, נבדק ב-2022-08-13
1 2  מגזין האסקפיסט
1 2  The Legend Of Korra: “Long Live The Queen”, The A.V. Club, ‏2014-08-08 (באנגלית אמריקאית)
↑  Zach Blumenfeld, The 20 Best Characters From The Avatar Universe, Paste Magazine, ‏2 במאי 2016
↑   Top 10 Best Cartoon Villains of the 2010s, סרטון בערוץ "WatchMojo.com", באתר יוטיוב (אורך: 11:45)
↑  IGN ISRAEL, 15 קרבות הטלוויזיה הגדולים של 2014, באתר IGN Israel, ‏5 בundefined 2015
השחקן והמדבב גדי לוי דיבב את דמותו של זאהיר בעברית
סמלם העתיק של נוודי האוויר
זאהיר מרחף באוויר בזמן שהוא כבול בשלשלאות בתא הכלא במהלך העונה הרביעית של הסדרה
טאראסקוזאורוס

| טאראסקוזאורוס |
| --- | --- |

תקופה
קרטיקון עליון, 80–70 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: אבליזאוריים
סוג:: טאראסקוזאורוס
שם מדעי
 Tarascosaurus

איור של זוג טאראסקוזאורוסים רודפים אחרי אורניתופוד לצד דרומזאורים.
טאראסקוזאורוס (שם מדעי: Tarascosaurus; מילולית: "לטאת הטאראסק") הוא סוג דינוזאור תרופוד ממשפחת האבליזאוריים אשר חי בצרפת ואולי גם ספרד לפני 70–80 מיליון שנה. הוא קרוי על שם המפלצת טאראסק, מין מפלצת טורפנית שמוצאה מאזור פרובאנס.
מאובני הדינוזאור התגלו באזור פרובאנס-אלפ-קוט ד'אזור, בצרפת ב-1991 וכללו שלדים חלקיים, בעיקר של הרגליים. תחילה סברו שהם מאובני מגלוזאורוס אך בהמשך התברר שהם היו שונים. כמה חוקרים רואים בו טקסון מוטל בספק עקב מיעוט הממצאים לזיהויו.
יצור זה היה קרוב למג'ונגזאורוס והיה בעל גולגולת קצרה שנועדה לרסק עצמות. עצם הירך שהתגלתה הגיע לאורך 22 ס"מ ועצם הירך הגיע לאורך 32 ס"מ. אורך הדינוזאור עצמו הגיע ל-2.5-3 מטרים.
ככל הנראה הוא היה היחיד שבבני המשפחה שנמצא בחצי הכדור הצפוני, למעט הבטסוכוס (Betasuchus) ייתכן ששויך למשפחה וחי בהולנד.
בתרבות

דינוזאור זה הופיע בסדרה כוכב הדינוזאורים שם נראים מספר פרטים שתוקפים עדר של מגיארוזאורים והורגים פרט אחד.
טאראף

הטאראף של "עיניים-לבנות" (Ochi-Albi) בציור של קרול פופ דה סטמארי משנת 1860
טאראף (ברומנית: Taraf) היא הרכב מוזיקלי קטן של לאוטארים מקובל אצל הצוענים, שמבצע מוזיקה קלה או מוזיקה עממית.
הרכב הכלים של הטאראף משתנה ומותאם לפי חבל הארץ: במונטניה ובאולטניה הקובזה והצימבלום, במולדובה החצוצרה וחליל פאן, בטרנסילבניה קלרינט, בבאנאט הטאראגוט ובמרמורש גיטרה עם 2 עד 3 מיתרים. היו גם זמרים וזמרות וגם נגנים בעלי כישורים מיוחדים, שהפיקו צלילים מוזיקליים מכלים בלתי שגרתיים, עלים של עצים, גבעולי עשב, קליפת עץ לבנה, קשקש ועוד. בכל טאראף כמעט משתתפים אקורדיוניסט ולפחות כנר אחד.
בראש הטאראף עומד בדרך כלל מנהיג המכונה וטאף (vătaf). בעבר הצוענים ברומניה היו משועבדים ונגזר מכך שזה היה גם מצבם של הלאוטארים בטאראף.
הערות שוליים

↑  למילה טאראף יש ברומנית גם מובן של כנופיה
↑  זה מין כלי נשיפה עממי דמוי קלרינט, אך גדול יותר, שיוצר צליל דמוי הסקסופון
| --- | --- |
בקרת זהויות :  SUDOC: 194738701  VIAF: 151967571   WorldCat (עם VIAF): 151967571 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.